**Fundargerð**

31.8.2012-Fundur nr. 4 - Stýrihópur um um heildstæða þjónustu í Breiðholti

Ár 2012, föstudaginn 31. ágúst, var haldinn 4. fundur stýrihóps um heildstæða þjónustu í Breiðholti sem er tilraunaverkefni. Fundurinn var haldinn í leikskólanum Ösp og hófst kl. 14:00. Viðstödd voru: Jón Gnarr borgarstjóri , Sigurður Björn Blöndal aðstoðarmaður borgarstjóra, Ellý Alda Þorsteinsdóttir sviðsstjóri Velferðasviðs, Ragnar Þorsteinsson sviðsstjóri skóla- og frístundasviðs, Lárus Rögnvaldur Haraldsson formaður hverfisráðs Breiðholts, Birna Magnúsdóttir áheyrnarfulltrúi hverfisráðs, Óskar Dýrmundur Ólafsson hverfisstjóri og Lára S. Baldursdóttir verkefnastjóri sem ritaði fundargerð.

1. Gert er ráð fyrir að hverfisverkefnið fari inn á fjárhagsáætlun Velferðarsviðs fyrir árið 2013.
2. Ákveðið var að afla nánari upplýsinga um aðstæður ungmenna í Breiðholti til að skoða þörf og útfærslu á virknimiðstöð fyrir ungt fólk í Breiðholti. Samþykkt var að Björn Blöndal vinni málið með hverfisstjóra.
3. Greint var frá því að stofnað hefur verið til formlegs samstarf milli hverfisstjóra Breiðholts og Skóla- og frístundasviðs. Í Breiðholti heyra 17 starfsstöðvar Reykjavíkurborgar af 29 undir SFS.
4. Greint var frá þeim verkefnum sem eru á döfinni:
	1. Innflytjendur og upplýsingagjöf.
	2. Frístundakortið og þátttaka í skipulögðu frístundastarfi.
	3. Tannheilsa barna.
	4. Útinám.
	5. Skíðasvæðið í Breiðholti – máli frestað.

Fundi slitið kl. 15:00